title: Komission täytäntöönpanoasetus (EU) 2015/1729, annettu 28 päivänä syyskuuta 2015, kaliumsorbaatin hyväksymisestä vanhana tehoaineena käytettäväksi biosidivalmisteissa valmisteryhmässä 8 (ETA:n kannalta merkityksellinen teksti)

text:
               29.9.2015

               FI

               Euroopan unionin virallinen lehti

               L 252/24

         KOMISSION TÄYTÄNTÖÖNPANOASETUS (EU) 2015/1729,
   annettu 28 päivänä syyskuuta 2015,
   kaliumsorbaatin hyväksymisestä vanhana tehoaineena käytettäväksi biosidivalmisteissa valmisteryhmässä 8
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana kaliumsorbaatti.

               (2)

               Kaliumsorbaatti on arvioitu Euroopan parlamentin ja neuvoston direktiivin 98/8/EY (3) 16 artiklan 2 kohdan mukaisesti käytettäväksi kyseisen direktiivin liitteessä V määritellyssä tuotetyypissä 8 (puunsuoja-aineet), joka vastaa asetuksen (EU) N:o 528/2012 liitteessä V määriteltyä valmisteryhmää 8.

               (3)

               Saksa, joka oli nimetty arvioinnista vastaavaksi toimivaltaiseksi viranomaiseksi, toimitti komissiolle 10 päivänä lokakuuta 2010 arviointikertomuksen sekä suosituksensa komission asetuksen (EY) N:o 1451/2007 (4) 14 artiklan 4 ja 6 kohdan mukaisesti.

               (4)

               Biosidivalmistekomitea valmisteli 4 päivänä joulukuuta 2014 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 1 kohdan b alakohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisen lausunnon mukaan valmisteryhmässä 8 käytettävien biosidivalmisteiden, jotka sisältävät kaliumsorbaattia, voidaan olettaa täyttävän direktiivin 98/8/EY 5 artiklassa säädetyt vaatimukset edellyttäen, että sen käyttöä koskevia tiettyjä edellytyksiä noudatetaan.

               (6)

               Siksi on aiheellista hyväksyä kaliumsorbaatin käyttö valmisteryhmään 8 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään kaliumsorbaatti käytettäväksi tehoaineena biosidivalmisteissa valmisteryhmässä 8 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      (4)  Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3).

      LIITE

                  Yleisnimi

                  IUPAC-nimi
                  Tunnistenumerot

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Kaliumsorbaatti

                  IUPAC-nimi:
                  2,4-heksadieenihapon kaliumsuola (1:1), (2E, 4E)
                  EY-numero: 246-376-1
                  CAS-numero: 24634-61-5

                  990 g/kg

                  1. joulukuuta 2016

                  30. marraskuuta 2026

                  8

                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              (1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              (2)

                              Pohjaveden suojelemiseksi on toteutettava asianmukaisia riskinhallintatoimenpiteitä. Erityisesti valmisteiden merkinnöissä ja mahdollisissa käyttöturvallisuustiedotteissa on mainittava, että

                                          a.

                                          teollisuuskäytön on tapahduttava eristetyllä alueella tai läpäisemättömällä kovalla alustalla, jossa on suojareunukset;

                                          b.

                                          vastakäsitelty puutavara on varastoitava käsittelyn jälkeen suojan alle ja/tai läpäisemättömälle kovalle alustalle, jotta valmistetta ei pääse valumaan suoraan maaperään tai vesistöön;

                                          c.

                                          mahdolliset valmisteen käytöstä aiheutuvat valumat on kerättävä uudelleenkäyttöä tai hävittämistä varten.

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty direktiivin 98/8/EY 16 artiklan 2 kohdan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) N:o 1046/2011, annettu 19 päivänä lokakuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.10.2011

               FI

               Euroopan unionin virallinen lehti

               L 275/25

         KOMISSION TÄYTÄNTÖÖNPANOASETUS (EU) N:o 1046/2011,
   annettu 19 päivänä lokakuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 20 päivänä lokakuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1218/2014, annettu 13 päivänä marraskuuta 2014 , asetuksen (EU) N:o 206/2010 liitteiden I ja II muuttamisesta siltä osin kuin on kyse trikiinejä koskevista eläinten terveyttä koskevista vaatimuksista eläinlääkärintodistuksen mallissa, jota käytetään tuotaessa unioniin jalostukseen, tuotantoon tai teurastettaviksi tarkoitettuja kotieläiminä pidettäviä sikoja ja niiden tuoretta lihaa  ETA:n kannalta merkityksellinen teksti

text:
               14.11.2014

               FI

               Euroopan unionin virallinen lehti

               L 329/20

         KOMISSION TÄYTÄNTÖÖNPANOASETUS (EU) N:o 1218/2014,
   annettu 13 päivänä marraskuuta 2014,
   asetuksen (EU) N:o 206/2010 liitteiden I ja II muuttamisesta siltä osin kuin on kyse trikiinejä koskevista eläinten terveyttä koskevista vaatimuksista eläinlääkärintodistuksen mallissa, jota käytetään tuotaessa unioniin jalostukseen, tuotantoon tai teurastettaviksi tarkoitettuja kotieläiminä pidettäviä sikoja ja niiden tuoretta lihaa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista säännöistä tiettyjen elävien sorkka- ja kavioeläinten yhteisöön tuonnin ja yhteisön kautta kuljetuksen osalta, direktiivien 90/426/ETY ja 92/65/ETY muuttamisesta ja direktiivin 72/462/ETY kumoamisesta 26 päivänä huhtikuuta 2004 annetun neuvoston direktiivin 2004/68/EY (1) ja erityisesti sen 13 artiklan 1 kohdan e alakohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (2) ja erityisesti sen 9 artiklan 2 kohdan b alakohdan ja 9 artiklan 4 kohdan,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) ja erityisesti sen 7 artiklan 2 kohdan a alakohdan,
   sekä katsoo seuraavaa:

               (1)

               Komission asetuksessa (EU) N:o 206/2010 (4) vahvistetaan muun muassa eläinlääkärintodistuksia koskevat vaatimukset, joita sovelletaan tuotaessa unionin alueelle eläviä eläimiä tai tuoretta lihaa sisältäviä tiettyjä lähetyksiä. Siinä säädetään, että sorkka- ja kavioeläinten lähetyksiä saa tuoda unionin alueelle ainoastaan, jos ne täyttävät tietyt vaatimukset ja niiden mukana on asianmukainen eläinlääkärintodistus, joka on laadittu kyseisessä asetuksessa esitetyn asianomaisen mallin mukaisesti.

               (2)

               Asetuksen (EU) N:o 206/2010 liitteessä I vahvistetaan unioniin tuontia varten eläinlääkärintodistusten mallit kotieläiminä pidettäville sikaeläimille, jotka on tarkoitettu jalostukseen ja/tai tuotantoon (malli ”POR-X”), ja kotieläiminä pidettäville sikaeläimille, jotka on tarkoitus teurastaa heti tuonnin jälkeen (malli ”POR-Y”). Näihin malleihin ei sisälly trikiinejä koskevia takeita.

               (3)

               Asetuksen (EU) N:o 206/2010 liitteessä II vahvistetaan unioniin tuontia varten eläinlääkärintodistuksen malli kotieläiminä pidettävien sikaeläinten tuoreelle lihalle (malli ”POR”). Kyseiseen malliin sisältyy trikiinejä koskevia takeita.

               (4)

               Komission asetuksessa (EY) N:o 2075/2005 (5) vahvistetaan säännöt, jotka koskevat näytteenottoa trikiinitartunnalle alttiiden lajien ruhoista sekä kotieläiminä pidettäviä sikoja pitävien tilojen aseman määrittämistä.

               (5)

               Asetuksen (EY) N:o 2075/2005 muuttamisesta annetussa komission asetuksessa (EU) N:o 216/2014 (6) säädetään teurastushetkellä sovellettaviin testaussäännöksiin myönnettävästä poikkeuksesta tiloille, jotka on virallisesti tunnustettu valvottuja pito-olosuhteita noudattaviksi tiloiksi. Komission täytäntöönpanoasetuksessa (EU) N:o 1114/2014 (7) säädetään lisäksi, että kotieläiminä pidettäviä sikoja pitävä tila voidaan tunnustaa valvottuja pito-olosuhteita noudattavaksi tilaksi ainoastaan, mikäli elintarvikealan toimija tuo tälle tilalle uusia kotieläiminä pidettäviä sikoja vain mikäli ne ovat peräisin ja tulevat tiloilta, jotka on virallisesti tunnustettu valvottuja pito-olosuhteita noudattaviksi tiloiksi.

               (6)

               Asetuksen (EU) N:o 206/2010 liitteessä I vahvistettuja eläinlääkärintodistusten malleja ”POR-X” ja ”POR-Y” ja kyseisen asetuksen liitteessä II vahvistettua eläinlääkärintodistuksen mallia ”POR” olisi muutettava, jotta otetaan huomioon asetuksessa (EY) N:o 2075/2005, sellaisena kuin se on muutettuna asetuksella (EU) N:o 216/2014, vahvistetut kotieläiminä pidettävien sikojen ja niistä saadun tuoreen lihan tuontia koskevat vaatimukset. Etenkin tiedot kotieläiminä pidettävien sikojen alkuperätilan virallisesta tunnustamisesta olisi joko sisällytettävä todistusmalleihin tai malleja olisi muutettava, jotta jäsenvaltiot voivat soveltaa teurastuksen yhteydessä asianmukaista trikiinitestausjärjestelmää, jottei vaaranneta jalostus- ja/tai tuotantosikoja vastaanottavan tilan tilannetta ja jotta varmistetaan tuoreen lihan turvallisuus.

               (7)

               Virkaeläinlääkärin olisi sisällytettävä valvottuja pito-olosuhteita trikiinien osalta koskevat takeet tai erityisedellytykset eläinlääkärintodistusten malleihin ”POR-X”, ”POR-Y” ja ”POR”.

               (8)

               Sen vuoksi asetusta (EU) N:o 206/2010 olisi muutettava.

               (9)

               Jotta vältetään häiriöt kotieläiminä pidettävien sikojen ja niiden tuoreen lihan lähetysten tuonnissa unioniin, asetuksen (EU) N:o 206/2010 mukaisesti annettujen todistusten — sellaisina kuin ne ovat ennen niihin tällä asetuksella tehtyjä muutoksia — käyttö olisi sallittava siirtymäkauden aikana tiettyjen edellytysten täyttyessä.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 206/2010 seuraavasti:

               1)

               Lisätään liitteessä I olevan 1 osan erityisedellytyksiin kohta seuraavasti:

                           ”’XI’

                           :

                           Tilat tai lokerot, jotka on tunnustettu valvottuja pito-olosuhteita noudattaviksi asetuksen (EY) N:o 2075/2005 8 artiklan mukaisesti.”

               2)

               Muutetaan liitteessä I olevassa 2 osassa oleva eläinlääkärintodistuksen malli ”POR-X” seuraavasti:

                           a)

                           Lisätään II.1.2 kohdan jälkeen II.1.3 kohta seuraavasti:

                                       ”(2) (10) [II.1.3

                                       ovat kotieläiminä pidettäviä sikoja, jotka joko tulevat asetuksen (EY) N:o 2075/2005 8 artiklan mukaisesti valvottuja pito-olosuhteita noudattavaksi tilaksi virallisesti tunnustetulta tilalta tai jotka ovat vieroittamattomia ja alle 5 viikon ikäisiä.]”

                           b)

                           Lisätään alaviitteen 9 jälkeen alaviite seuraavasti:

                                       ”(10)

                                       Ainoastaan kolmannet maat, joiden kohdalla on merkintä ’XI’ asetuksen (EU) N:o 206/2010 liitteessä I olevan 1 osan sarakkeessa 6 ’Erityisedellytykset’.”

               3)

               Muutetaan liitteessä I olevassa 2 osassa oleva eläinlääkärintodistuksen malli ”POR-Y” seuraavasti:

                           a)

                           Lisätään II.1.2 kohdan jälkeen II.1.3 kohta seuraavasti:

                                       ”(2) (5) [II.1.3

                                       ovat kotieläiminä pidettäviä sikoja, jotka joko tulevat asetuksen (EY) N:o 2075/2005 8 artiklan mukaisesti valvottuja pito-olosuhteita noudattavaksi tilaksi virallisesti tunnustetulta tilalta tai jotka ovat vieroittamattomia ja alle 5 viikon ikäisiä.]”

                           b)

                           Lisätään alaviitteen 4 jälkeen alaviite seuraavasti:

                                       ”(5)

                                       Ainoastaan kolmannet maat, joiden kohdalla on merkintä ’XI’ asetuksen (EU) N:o 206/2010 liitteessä I olevan 1 osan sarakkeessa 6 ’Erityisedellytykset’.”

               4)

               Lisätään liitteessä II olevan 2 osan kohtaan SG (Lisätakeet) kohta ”K” seuraavasti:

                           ”’K’

                           :

                           tilat tai lokerot, jotka on tunnustettu valvottuja pito-olosuhteita noudattaviksi asetuksen (EY) N:o 2075/2005 8 artiklan mukaisesti.”

               5)

               Muutetaan liitteessä II olevassa 2 osassa oleva eläinlääkärintodistuksen malli ”POR” seuraavasti:

                           a)

                           Korvataan II.1.3 kohta seuraavasti:

                                       ”II.1.3

                                       liha täyttää virallisia lihan trikiinitarkastuksia koskevista erityissäännöistä annetun asetuksen (EY) N:o 2075/2005 vaatimukset ja erityisesti:

                                       (1) joko

                                       [sille on tehty trikiinitutkimus digestiomenetelmällä, ja tulokset ovat olleet negatiiviset;]

                                       (1) tai

                                       [sille on tehty asetuksen (EY) No 2075/2005 liitteen II mukainen pakastuskäsittely;]

                                       (1) (7) tai

                                       [se on saatu kotieläiminä pidettävistä sioista, jotka joko tulevat asetuksen (EY) N:o 2075/2005 8 artiklan mukaisesti valvottuja pito-olosuhteita noudattavaksi tilaksi virallisesti tunnustetulta tilalta tai jotka ovat vieroittamattomia ja alle 5 viikon ikäisiä.]”

                           b)

                           Lisätään alaviitteen 6 jälkeen alaviite seuraavasti:

                                       ”(7)

                                       Ainoastaan kolmannet maat, joiden kohdalla on merkintä ’K’ asetuksen (EU) N:o 206/2010 liitteessä II olevan 1 osan sarakkeessa ’SG’.”

         2 artikla
   Vuoden 2015 maaliskuun 31 päivään saakka kestävän siirtymäkauden ajan unioniin saa edelleen tuoda elävien eläinten ja tuoreen lihan lähetyksiä, joiden mukana on asetuksen (EU) N:o 206/2010 — sellaisena kuin se on ennen tämän asetuksen voimaantuloa — liitteessä I vahvistetun eläinlääkärintodistuksen mallin ”POR-X” tai ”POR-Y” taikka sen liitteessä II vahvistetun eläinlääkärintodistuksen mallin ”POR” mukaiset asianmukaiset eläinlääkärintodistukset, jotka on annettu viimeistään 1 päivänä maaliskuuta 2015.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2014.

            Komission puolesta

            Puheenjohtaja

         Jean-Claude JUNCKER

      (1)  EUVL L 139, 30.4.2004, s. 321.

      (2)  EYVL L 18, 23.1.2003, s. 11.

      (3)  EUVL L 139, 30.4.2004, s. 55.

      (4)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

      (5)  Komission asetus (EY) N:o 2075/2005, annettu 5 päivänä joulukuuta 2005, virallisia lihan trikiinitarkastuksia koskevista erityissäännöistä (EUVL L 338, 22.12.2005, s. 60).

      (6)  Komission asetus (EU) N:o 216/2014, annettu 7 päivänä maaliskuuta 2014, virallisia lihan trikiinitarkastuksia koskevista erityissäännöistä annetun asetuksen (EY) N:o 2075/2005 muuttamisesta (EUVL L 69, 8.3.2014, s. 85).

      (7)  Komission täytäntöönpanoasetus (EU) N:o 1114/2014, annettu 21 päivänä lokakuuta 2014, virallisia lihan trikiinitarkastuksia koskevista erityissäännöistä annetun asetuksen (EY) N:o 2075/2005 muuttamisesta (EUVL L 302, 22.10.2014, s. 46).


title: Komission täytäntöönpanoasetus (EU) N:o 600/2013, annettu 24 päivänä kesäkuuta 2013 , asetuksen (EY) N:o 555/2008 muuttamisesta Kroatiassa siirtymäkauden aikana tehtävien viinialan tuotteiden isotooppisten määritysten osalta

text:
               25.6.2013

               FI

               Euroopan unionin virallinen lehti

               L 172/13

         KOMISSION TÄYTÄNTÖÖNPANOASETUS (EU) N:o 600/2013,
   annettu 24 päivänä kesäkuuta 2013,
   asetuksen (EY) N:o 555/2008 muuttamisesta Kroatiassa siirtymäkauden aikana tehtävien viinialan tuotteiden isotooppisten määritysten osalta
   EUROOPAN KOMISSIO, joka
   ottaa huomioon Kroatian liittymissopimuksen (1) ja erityisesti sen 3 artiklan 4 kohdan,
   ottaa huomioon Kroatian liittymisasiakirjan (2) ja erityisesti sen 41 artiklan 1 kohdan,
   sekä katsoo seuraavaa:

               (1)

               Kroatian Euroopan unioniin liittymisen vuoksi olisi vahvistettava komission asetuksen (EY) N:o 555/2008 (3) 87 artiklassa tarkoitettuja viinialan tuotteiden isotooppisia määrityksiä koskevat erityiset säännöt. Isotooppinen määritys on analyysimenetelmä, jota käytetään viinialan valvonnassa ja petosten torjunnassa ja joka edellyttää erityistä tieteellistä osaamista ja teknistä välineistöä. Kroatialla ei ole välineitä tällaisen määrityksen tekemiseen. Valvontamenettelyjen yhdenmukaisen soveltamisen varmistamiseksi yhteisen tutkimuskeskuksen olisi tehtävä määritykset Kroatian puolesta, kunnes sillä on tarvittavat välineet ja valmiudet tämän tehtävän suorittamiseksi.

               (2)

               Sen vuoksi asetusta (EY) N:o 555/2008 olisi muutettava.

               (3)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnot mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 555/2008 89 artikla seuraavasti:

      ”89 artikla
      Kroatian, jolla ei ole valmiuksia tehdä isotooppisia määrityksiä, on lähetettävä viininäytteensä yhteiseen tutkimuskeskukseen määritettäviksi 30 päivään kesäkuuta 2015 saakka, kunnes soveltuvat määritysvälineet on otettu käyttöön.
      Kroatia voi nimetä toimivaltaisen viranomaisen, jolla on oikeus saada käyttöönsä tietoja sen alueella otetuista näytteistä.”

   2 artikla
   Voimaantulo
   Tämä asetus tulee voimaan Kroatian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
   Sen voimassaolo päättyy 30 päivänä kesäkuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä kesäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 112, 24.4.2012, s. 10.

      (2)  EUVL L 112, 24.4.2012, s. 21.

      (3)  EUVL L 170, 30.6.2008, s. 1.


title: Komission täytäntöönpanoasetus (EU) N:o 1389/2014, annettu 16 päivänä joulukuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Beaufort (SAN))

text:
               24.12.2014

               FI

               Euroopan unionin virallinen lehti

               L 369/64

         KOMISSION TÄYTÄNTÖÖNPANOASETUS (EU) N:o 1389/2014,
   annettu 16 päivänä joulukuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Beaufort (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna asetuksella (EU) N:o 637/2011 (3), nojalla rekisteröidyn suojatun alkuperänimityksen ”Beaufort” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Beaufort” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2014.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä (EYVL L 148, 21.6.1996, s. 1).

      (3)  Komission täytäntöönpanoasetus (EU) N:o 637/2011, annettu 29 päivänä kesäkuuta 2011, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Beaufort (SAN)] (EUVL L 170, 30.6.2011, s. 30).

      (4)  EUVL C 260, 9.8.2014, s. 24.